
R E F E R A T   D E   A P R O B A R E
privind aprobarea  Listei  cu solicitanţii care au acces la locuinţele pentru tineri, destinate închirierii și a Listei de priorități, valabile pentru anul 2021, stabilită de Comisia socială de analiză a dosarelor depuse de solicitanţii de locuinţe pentru 
tineri, destinate închirierii, realizate de către A.N.L. în cadrul programului
 „Construcţii locuinţe pentru tineri destinate închirierii”

Conform prevederilor art.15 alin.1 din H.G. nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare, în urma analizării cererilor de locuințe pentru tineri, destinate închirierii, comisia socială trebuie să  prezinte Consiliului Local al Municipiului Brad lista solicitanților care au acces la locuințele pentru tineri, destinate închirierii, precum și propuneri privind ordinea și modul de soluționare a cererilor, luându-se în considerare folosirea spațiului locativ existent.
Analizarea cererilor se face ori de câte ori situația o impune, în condițiile legii.
 	Astfel, în data de 18.05.2021, Comisia socială de analiză a dosarelor depuse de solicitanţii de locuinţe pentru tineri, destinate închirierii, realizate de către A.N.L. în cadrul programului „Construcţii locuinţe pentru tineri destinate închirierii”, numită prin H.C.L. nr. 160/2020, s-a întrunit și reanalizat toate dosarele aflate în evidențele Biroului Administrarea Domeniului Public și Privat din aparatul de specialitate al Primarului Municipiului Brad.
	În urma reanalizării tuturor dosarelor, au fost consemnate toate situațiile întâlnite  întocmindu-se Procesul  verbal nr. 27.882 /18.05.2021.
În contextul celor de mai sus am inițiat prezentul proiect de hotărâre prin care am  propus atât aprobarea Listei cu solicitanţii care au acces la locuinţele pentru tineri, destinate închirierii, valabilă pentru anul 2021, cât și aprobarea Listei de priorități în vederea repartizării locuințelor pentru tineri, destinate închirierii, valabilă pentru anul 2021, stabilită de Comisia socială de analiză a dosarelor depuse de solicitanţii de locuinţe pentru tineri, destinate închirierii, realizate de către A.N.L. în cadrul programului „Construcţii locuinţe pentru tineri destinate închirierii” și-l supun plenului Consiliului Local al Municipiului Brad spre dezbatere în forma prezentată.	
Invoc în susţinerea propunerii mele prevederile art. 14 alin. 7 și 8, ale  art. 15 alin. 1, alin. 3, alin. 4 și alin. 9 lit. b din Normele metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin H.G. nr. 962/2001, cu modificările şi completările ulterioare.


P R I M A R
Florin CAZACU

